Public procurement notice: Contract Award Notice
Published: 2018-05-04
Buyer: Nemzeti Sportközpontok
Country: HU
Contract type: Works
Procedure: Open procedure
CPV classification: 45210000: Building construction work | 45211350 | 45212000: Construction work for leisure buildings | 45212200 | 45212225
Award criteria: The most economic tender

Technical requirements: Budapest VIII., Kerepesi út és Salgótarjáni út által közrezárt tömb, a Kerepesi út és a Fiumei úti sírkert gazdasági tartalékterülete (kivett lakóház, udvar, gazdasági épület) között.
A Kerepesi úti Sportpark a 2019. évben Budapesten megrendezésre kerülő Maccabi Játékok (Esemény) központi helyszíne lesz, majd az Eseményt követő utóhasznosítás révén egyszerre szolgálja több sportág edzés- és versenylehetőségeit, különféle sportágak utánpótlás-nevelését.
I. Ütem: az Esemény megrendezéséhez szükséges létesítmények kivitelezése, a használatbavételi engedély megszerzése, úgy, hogy 2019. július 1. napjától biztosítani szükséges az Esemény megrendezéséhez szükséges bel- és kültéri sportpályák, valamint egyéb ideiglenes építmények, vagy eszközök telepítéséhez szükséges helyet és infrastruktúrát
II. Ütem: az Esemény alatt a létrehozott teljes infrastruktúra műszaki üzemeltetési, működtetési feladatainak ellátása az Esemény lebonyolításában okozott zavar, a használat bárminemű korlátozása nélkül, ideértve az Esemény alatt a zavartalan lebonyolításhoz szükséges műszaki ügyelet biztosítását is.
III. Ütem: az Esemény lezajlását követően a terület átépítése, illetve továbbépítése az Esemény utáni utóhasznosítási állapotra, a használatbavételi engedély megszerzése.
Amennyiben Ajánlatkérő az opciót (bármely opciós tételt) legkésőbb az Első teljesítési fázisra vonatkozó Beruházás Befejezése időpontjától visszafelé számított 120 (százhúsz) naptári napon belül lehív (eddig az időpontig írásban közli a nyertes ajánlattevővel, hogy igényt tart az adott opcionális feladatok Vállalkozó általi elvégzésére), úgy a lehívott opciós tételeket az Első teljesítési fázisra vonatkozó Beruházás befejezése időpontjáig köteles a nyertes ajánlattevő megvalósítani. Ajánlatkérő az előző mondatban hivatkozott határidőn túl is lehívhat bármely opciót, ez esetben a hivatkozott határidő után lehívott opciós tételeket a Harmadik teljesítési fázisra vonatkozó Beruházás Befejezése időpontjáig köteles a nyertes ajánlattevő megvalósítani. Az opciós tételek lehívásának végső (jogvesztő) határideje a Harmadik teljesítési fázisra vonatkozó Beruházás Befejezése időpontjától visszafelé számított 120 (százhúsz) naptári nap, ezt követően opciós megrendelés nem adható le.
A gazdasági, műszaki és minőségi, ill. a szerződés teljesítésével kapcsolatos szempontok vizsgálata során AK megállapította, hogy a közbeszerzés egy részére történő ajánlattétel nem egyeztethető össze a gazdasági ésszerűséggel. A vizsgálat során kiemelkedő szempont volt a nemzetközi kötelezettségvállalással rögzített, 2019. júliusi időpont, ami az európai régión túlmutató közvélemény figyelme által kísért megnyitó esemény időpontja. Erre a határidőre csak valamennyi megépítendő épülettel kapcsolatos párhuzamos tevékenység mellett befejezhető a feladat, ugyanakkor az építési terület speciális adottsága - vagyis a terület közterületről történő megközelítésének szűkössége - a párhuzamos munkavégzést kizárja.
Ajánlatkérő a tárgyi közbeszerzési eljárás eljárást megindító felhívását a Kbt. 53. § (1) bekezdése alapján visszavonja.